Diari Oficial de la Generalitat Valenciana


Sumari del DOGV 9154, del 18-08-2021 (2021/8677)

RESOLUCIÓ de 12 d'agost de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials especialitzats en el sector d'igualtat en la diversitat des de l'1 de setembre fins al 31 d'octubre de 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8677


Data del document
:   12-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * igualtat de tracte

RESOLUCIÓ de 12 d'agost de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials especialitzats en el sector d'igualtat en la diversitat des de l'1 de setembre fins al 31 d'octubre de 2021. [2021/8677]  
Antecedents de fet  
I. Per la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020 (DOGV 8464, 15.01.2019). En l'article 2 es preveu la possibilitat d'ampliar el període de vigència i duració dels acords d'acció concertada mitjançant la subscripció d'una o de successives pròrrogues sempre que existisca crèdit adequat i suficient amb càrrec al corresponent programa pressupostari previst en els pressupostos de la Generalitat.  
  
II. Per la Resolució de 31 de maig de 2019, de la Vicepresidència i Conselleria d'Igualtat i Polítiques Inclusives, es va resoldre la convocatòria abans indicada i es va aprovar la concessió dels concerts socials corresponents a les sol·licituds presentades per les entitats que, havent acreditat l'experiència mínima i requisits, van superar la puntuació mínima per a accedir a l'acció concertada. Aquestes entitats, per ordre de puntuació, figuren en l'annex III de la resolució, per al servei de millora socioeducativa dirigit a la infància i adolescència gitana: programa «Kumpania»; i en el seu annex IV, per al servei d'assessorament i suport a les persones LGTBI, els seus familiars i persones pròximes.  
  
En l'apartat quart d'aquesta resolució, s'estableix que «La data d'efectes dels serveis que se subscriguen amb les entitats d'iniciativa social previstes en la present resolució, d'acord amb les necessitats socials a atendre i les disponibilitats pressupostàries, serà a partir del dia 1 de juliol de 2019, finalitzant el dia 31 de desembre de 2020, sense perjudici de la seua possible pròrroga, tant per a la posada en marxa del servei de millora socioeducativa dirigit a la infància i adolescència gitana: programa «Kumpania», com per al servei d'assessorament i suport a les persones LGTBI, els seus familiars i persones pròximes.».  
  
III. Per la Resolució d'11 de desembre de 2020, del director general d'Igualtat en la Diversitat, per delegació de la vicepresidenta i consellera d'Igualtat i Polítiques Inclusives, es va resoldre «Aprovar la pròrroga fins al 31 d'agost de 2021 dels acords d'acció concertada en matèria de serveis socials especialitzats en el sector d'igualtat en la diversitat formalitzats amb les entitats adjudicatàries d'aquests concerts, que figuren en els annexos III i IV de la Resolució de 31 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.»  
  
IV. Per la Resolució de 20 de juliol de 2021, del director general d'Igualtat en la Diversitat, es resol iniciar d'ofici el procediment de la segona pròrroga dels acords d'acció concertada en matèria de serveis socials especialitzats en el sector d'igualtat en la diversitat, esmentats abans, des de l'1 de setembre fins al 31 d'octubre de 2021.  
  
Les entitats d'iniciativa social, que van subscriure i van formalitzar els concerts socials en aquest sector en l'exercici 2019, que són les mateixes que en l'actualitat es mantenen en la gestió d'aquests concerts en haver subscrit la primera pròrroga d'aquests, han sigut notificades de l'inici d'ofici del present procediment de pròrroga i del tràmit d'audiència sobre aquest tema per termini de cinc dies.  
V. La totalitat d'entitats concertants han mostrat la seua conformitat explícita a la proposta de pròrroga del concert social fins al 31 d'octubre de 2021 mitjançant un escrit de conformitat a la citada pròrroga. Prèviament, aquesta direcció general ha acreditat en un informe que els serveis els estan prestant les entitats adjudicatàries d'aquests, de conformitat amb els requisits de la Resolució de 28 de desembre de 2018.  
  
  
Fonaments de dret  
Primer. La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social, tal com estableix l'article 1 del Decret 170/2020, de 30 d'octubre, del Consell, d'aprovació del reglament orgànic i funcional de la Vicepresidència i Conselleria d'Igualtat i Polítiques Inclusives.  
  
Segon. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (art. 34 a 36), establint la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
Tercer. Tal com estableix l'article 35 del citat Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que existisca consignació pressupostària adequada i suficient per a això.  
  
Quart. La pròrroga dels serveis concertats per a l'any 2021 es realitza mantenint els mòduls econòmics previstos en els annexos II i III de la Resolució de 28 de desembre de 2018, referits a l'any 2020, així com les places concertades recollides en els annexos I i II de la Resolució de 31 de maig de 2019, adjudicades.  
Cinqué. En l'apartat resolutiu quart de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020 es delega en la persona titular de la direcció general amb competències en igualtat en la diversitat la resolució del procediment d'acció concertada a què es refereix aquesta convocatòria, així com la decisió respecte de la pròrroga dels concerts.  
  
I per tot això, conforme amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, resolc:  
  
Primer  
Aprovar la segona pròrroga des de l'1 de setembre fins al 31 d'octubre de 2021 dels acords d'acció concertada en matèria de serveis socials especialitzats en el sector d'igualtat en la diversitat formalitzats amb les entitats adjudicatàries d'aquests concerts, relacionades en els annexos III i IV de la Resolució de 31 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.  
  
Segon  
Aprovar el manteniment del servei de millora socioeducativa dirigit a la infància i adolescència gitana: programa «Kumpania», amb el mateix nombre màxim de places que van ser concertades amb cada entitat (d'acord amb el que es disposa en l'annex III de la resolució de 31 de maig abans referida i el document de formalització de cada concert subscrit) i conformement als mateixos mòduls econòmics que referits a l'any 2020 consten en l'annex II de la citada Resolució de 28 de desembre de 2018. Concretament:  
  
  
  
  
  
Tercer  
Aprovar el manteniment del servei d'assessorament i suport a les persones LGTBI, els seus familiars i persones pròximes: Orienta, d'acor amb els mateixos mòduls econòmics que, referits a l'any 2020, consten en l'annex III de la Resolució de 28 de desembre de 2018 i la seua correcció d'errors publicada en el DOGV núm. 8561/03.06.2019. Concretament:  
Quart  
L'aprovació de la segona pròrroga de concerts socials fins al 31 d'octubre de 2021 s'efectua amb càrrec al crèdit consignat en el programa pressupostari 313.80, Igualtat en la diversitat, capítol IV, aplicació pressupostària S5236000 serveis especialitzats en l'àmbit socioeducatiu per a la infància, l'adolescència i la joventut gitana: «Kumpania», per un import total de 507.301,58 ?, i aplicació pressupostària S5235000 Serveis socials especialitzats en l'àmbit LGTBI, per un import total de 113.491,86 - previstos en la Llei 4/2020, de 30 de desembre, de pressupostos de la Generalitat per a l'exercici 2021.  
  
  
  
  
Cinqué  
La formalització de la pròrroga acordada es realitzarà dins del termini de trenta dies, a comptar de l'endemà de la publicació de la present resolució en el DOGV, mitjançant una addenda al document de formalització de concert social subscrit en 2019.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu podran interposar un recurs de reposició en el termini d'un mes a comptar des de l'endemà de la publicació, davant la vicepresidenta del Consell i consellera d'Igualtat i Polítiques Inclusives. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen fer ús, si escau, de qualsevol altre que estimen procedent.  
  
  
València, 12 d'agost de 2021.- La vicepresidenta del Consell i consellera d'Igualtat i Polítiques Inclusives, p. d, (R 28.12.2018: DOGV núm. 8464, 15.01.2019), el director general d'Igualtat en la Diversitat, p. a. (Resolució de la vicepresidenta i consellera d'Igualtat i Polítiques Inclusives de 22.07.2021): la secretaria autonòmica d'Atenció Primària i Serveis Socials: Irene Gavidia Mir.